เลือดล้างหน้าเด็กต้องเป็นทุกเดือนเหมือนประจำเดือนไหมครับ
สวัสดีค่ะ เลือดล้างหน้าเด็กเป็นเลือดที่ออกมาจากช่องคลอดโดยที่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ ไม่ได้เกิดในหญิงตั้งครรภ์ทุกคน และมักจะเกิดเพียงครั้งเดียวในการตั้งครรภ์ครั้งหนึ่งๆ อาการมักมีอยู่ประมาณแค่ 2-3 วันเท่านั้นแล้วหายไปเอง ไม่ใช่อาการที่ใช้วินิจฉัยการตั้งครรภ์ เพราะจะบอกได้ยากว่าเลือดที่ออกมาเป็นเลือดล้างหน้าเด็ก หรือเลือดประจำเดือน หรือเลือดจากภาวะแทรกซ้อนจากการตั้งครรภ์ จะต้องมีการตรวจการตั้งครรภ์ทางปัสสาวะหรือเลือดร่วมด้วยทุกครั้งค่ะหากมีเลือดออกติดต่อกันเกินกว่า 2 วัน และมีปริมาณกับสีของเลือดผิดปกติ คือเลือดออกมากหรือเลือดเป็นลิ่ม มีปวดหน่วงท้องน้อย มีไข้ อาจจะเป็นเลือดที่เกิดจากสาเหตุอื่นๆเช่นภาวะแทรกซ้อนจากการตั้งครรภ์หรือการติดเชื้อที่มดลูกหรือปากมดลูก การมีก้อนเนื้องอกผิดปกติในอวัยวะสืบพันธุ์เช่นที่ปากมดลูกหรือมดลูก ควรจะรีบไปพบแพทย์เบื้องต้นควรงดกิจกรรมทางเพศ ไม่สวนล้างช่องคลอด ไม่ซื้อยาปรับฮอร์โมนใดๆมาใช้เองในช่วงที่มีเลือดออกผิดปกติที่ไม่ใช่ประจำเดือน